stanford-oval/wikipedia huggingface dataset:
משלחת מס' 22 לתחנת החלל מיר
רקע

בתחילת פעילות המשלחת תחנת החלל כללה את המודול הבסיסי, מודול "קוואנט 1", מודול "קוואנט 2", מודול "קריסטל", מודול "ספקטר" ומודול "פרירודה" . נפח מחיה היה 381 מ"ק והספק מיוצר על ידי פאנלים סולאריים היה 47 קו"ט. למעשה תחנת החלל הגיעה למתכונת הסופית.
רוב הזמן בתחנת החלל שהה צוות של 3 אנשים. בתקופות חפיפה הרכב היה 4 אנשי המשלחת וצוות ששהה בחללית שהייתה בעגינה.
פעילות המשלחת

חללית סויוז TM-24 עם חברי המשלחת שוגרה ב-17 באוגוסט 1996. ב-19 באוגוסט בוצע עגינה לתא עגינה במודול בסיסי. בתחנת החלל פעלה משלחת מס' 21 בפיקוד יורי אונופריינקו. במשך שישה ימים צוות שכלל 6 אנשים ביצעו תוכנית ניסויים ותהלך העברת אחריות על תחנת החלל לצוות החדש.
ב-2 בספטמבר צוות משלחת מס' 21 עזב תחנת החלל בחללית סויוז TM-23. הם נחתו בהצלחה בכדור הארץ. אחריות על תחנת החלל עברה למשלחת מס' 22 בפיקוד ולרי קורזון שהחלה בפעילות סדירה. שנון לוסיד שהייתה חברה במשלחת מס' 21 המשיכה את פעילותה בחלל כחברה במשלחת מס' 22.
ב-19 בספטמבר לתחנת החלל הגיע מעבורת החלל אטלנטיס במשימה STS-79 בפיקוד ויליאם רדי. צוות תחנת החלל גדל ל-8. עם המעבורת הגיע ציוד שונה בהיקף של 1,814 ק"ג.
ב-26 בספטמבר מעבורת החלל עזבה את תחנת החלל. על המעבורת הועמס ציוד בהיף של 907 ק"ג. לוסיד שנון חזרה לכדור הארץ עם המעבורת. ג'ון בלאהה הצטרף למשלחת מס' 22.
ב-21 בנובמבר מתחנת החלל התנתקה חללית מטען פרוגרס M-32 שהייתה מחוברת מיולי 1996. בהמשך היא נשרפה בכניזה לאטמוספירה.
ב-22 בנובמבר לתחנת החלל הגיע חללית פרוגרס M-33. עגינה אוטומטית לתא עגינה אחורי של מודול "קוואנט 1" עברה ללא בעיות. בחללית הגיע מטען של 2,462 ק"ג. צוות התחיל בהעברת מטען לתחנת החלל.
ב-2 בדצמבר קורזון וקאלרי ביצעו פעילות חוץ-רכבית שנמשכה כ-6 שעות. במהלך פעילות זו חוברו כבלים לפאנל סולארי חדש מתוצרת ארצות הברית ובכך הושלמה הרכבתו שהחלה במשלחת הקודמת. פאנל החל לספק 6 קו"ט חשמל למערכות תחנת החלל.
ב-9 בדצמבר קורזון וקאלרי ביצעו פעילות חוץ-רכבית שנמשכה כ-6 שעות. במהלך פעילות זו תוקנה אנטנה והותקן מבנה מסבח חדש בחלק החיצוני של תחנת החלל.
ב-15 בינואר לתחנת החלל הגיע מעבורת החלל אטלנטיס במשימה STS-81 בפיקוד מייקל בייקר. צוות תחנת החלל גדל ל-8. עם המעבורת הגיע ציוד שונה בהיקף של 2,710 ק"ג.
ב-20 בינואר מעבורת החלל עזבה את תחנת החלל. על המעבורת הועמס ציוד בהיף של 570 ק"ג. ג'ון בלאהה חזר לכדור הארץ עם המעבורת. ג'רי ליננג'ר הצטרף למשלחת מס' 22.
ב-6 בפברואר חללית מטען פרודרס M-33 נותק המתחנת החלל במטרה לשחרר תא עגינה לחיבור חללית אחרת. חללית שהתה בקרבת תחנת החלל עד מרץ 1997.
ב-7 בפברואר חללית "סויוז TM-24" התנתקה מתחנת החלל וכעבור זמן קצר חוברה מחדש לתא עגינה במודול "קוואנט 1".
ב-12 בפברואר לתחנת החלל הגיע חללית סויוז TM-25 בפיקוד וסילי ציבלייב. העגינה בוצע לתא עגינה במודול בסיסי. בחללית הגיעו חברי משלחת מס' 23. החל הליך העברת אחריות על תחנת החלל. החללית זו הגיע גם אסטרונאוט גרמני ריינהארד אוולד שהחל ביצוע ניסויים במסגרת תוכנית "מיר 97".
ב-24 בפברואר התרחשה שריפה בתוך תחנת החלל. צוות המשלחת הצליח לכבות אותה כעבור שעתיים וחצי.
ב-2 במרץ צוות המשלחת נכנסו לחללית סויוז TM-24 ועזב תחנת החלל. הם נחתו בהצלחה בכדור הארץ. ג'רי ליננג'ר נותר בתחנת החלל והצטרף למשלחת מס' 23.
אחריות על תחנת החלל עברה למשלחת מס' 23 בפיקוד וסילי ציבלייב.
ב-4 במרץ חללית פרוגרס M-33 התנתקה מתחנת החלל ובהמשך נשרפה בכניסה לאטמוספירה.
הערות שוליים

↑  מטען של חללית
מריה לואיזה, רוזנת הסן-קאסל

מריה לואיזה, רוזנת הסן-קאסל (בגרמנית: Marie Luise von Hessen-Kassel;‏ 7 בפברואר 1688 – 9 באפריל 1765), הייתה אשתו של יוהאן וילם פריסו, נסיך אורנז', אשר שימשה פעמיים כעוצרת הרפובליקה ההולנדית.
ביוגרפיה

מריה לואיזה נולדה ב-7 בפברואר 1688 בקאסל, לקרל, רוזן הסן-קאסל ולמריה אמליה מקורלנד, בתם של יאקוב קטלר, דוכס קורלנד ולואיזה שרלוטה מברנדנבורג. ב-26 באפריל 1709 התחתנה מריה לואיזה עם יוהאן וילם פריסו, נסיך אורנז', ממנו היו לה 2 ילדים.
ב-14 ביולי 1711 טבע יוהאן וילם פריסו, בעת מסעו מהחזית בפלנדריה למפגש עם פרידריך הראשון, מלך בפרוסיה, לדיון על ירושת נסיכות אורנז'. שישה שבועות לאחר מותו ילדה מריה לואיזה את בנה וילם הרביעי, נסיך אורנז', אשר ירש את תוארי אביו, ומריה לואיזה שימשה כעוצרת. יוהאן וילם פריסו הותיר לבנם וילם שנולד לאחר מותו, את טענתו לשלטון בנסיכות. תחת חוזה אוטרכט, עליו הוסכם בשנת 1713, התיר פרידריך הראשון ללואי הארבעה עשר, מלך צרפת, לקחת את מחוזות אורנז' לרשותו. לוילם הרביעי נותר רק התואר "נסיך אורנז'" הריק מתוכן, בנוסף בשנת 1747 קיבל וילם הרביעי קיבל גם את תפקיד הסטאדהאודר (משנה זו והלאה היה סטאדהאודר אחד לכל הרפובליקה, ולא אחד לכל מחוז כפי שהיה לפני כן).
מריה לואיזה הייתה חסכנית מאוד, בשונה מחמותה הנרייטה אמליה, נסיכת אנהלט-דסאו, ובכך יכלה לתרום סכומים גדולים למטרות צדקה. בשנת 1731 תפס בנה וילם את השלטון, ובשנת 1734 הוא התחתן עם אן, הנסיכה המלכותית, אשר תפסה את מקומה של מריה לואיזה בחצר. בין השנים 1759–1765 מונתה מריה לואיזה כעוצרת המדינה, בשם נכדה וילם החמישי, נסיך אורנז', לאחר שבנה וכלתה מתו, ושימשה בתפקיד זה עד מותה ב-9 באפריל 1765.
משפחתה

ב-26 באפריל 1709 התחתנה מריה לואיזה עם יוהאן וילם פריסו, נסיך אורנז', ממנו היו לה 2 ילדים:
אמליה, נסיכת נסאו-דיאץ (1710–1777), התחתנה עם לפרידריך, נסיך הכתר של באדן-דורלאך.
וילם הרביעי, נסיך אורנז' (1711–1751)
מריה לואיזה, נסיכת סבויה

מריה לואיזה, נסיכת סבויה (באיטלקית: Maria Luisa di Savoia; ‏17 באוגוסט 1688 - 14 בפברואר 1714), הייתה בתו של ויטוריו אמדאו השני, מלך סרדיניה, ואשתו של פליפה החמישי, מלך ספרד.
ביוגרפיה

מריה לואיזה נולדה ב-17 באוגוסט 1688 בטורינו לויטוריו אמדאו השני, דוכס סבויה ולאן מארי ד'אורליאן, בתם של פיליפ הראשון, דוכס אורליאן והנרייטה אן, נסיכת אנגליה. מריה לואיזה קיבלה חינוך טוב, והייתה קרובה מאוד לאחותה מריה אדליידה, נסיכת סבויה.
ב-2 בנובמבר 1701 התחתנה מריה לואיזה עם פליפה החמישי, מלך ספרד, ולמנהלת משק הבית שלה מונתה הנסיכה אורסינס שליוותה אותה לכל מקום, ודרכה אף השיגה השפעה על פליפה החמישי. פליפה אהב מאוד את מריה לואיזה, ומריה לואיזה סייעה לו בניהול השלטון.
בשנת 1702 נסע פליפה לנאפולי, על מנת לנהל את הקרבות שם כחלק ממלחמת הירושה הספרדית, ובהיעדרו שלטה מריה לואיזה כעוצרת הממלכה. לזוג נולדו 4 ילדים, וב-14 בפברואר 1714 מתה מריה לואיזה כתוצאה משחפת. לאחר מותה התחתן פליפה עם אליזבטה פארנזה, ומכיוון שלילדיה לא היו ילדים, כיום אין צאצאים של מריה לואיזה.
משפחתה

ב-2 בנובמבר 1701 התחתנה מריה לואיזה עם פליפה החמישי, מלך ספרד, ממנו היו לה 4 ילדים:
לואיס הראשון, מלך ספרד (1707–1724).
פליפה, נסיך ספרד (1709).
פליפה, נסיך ספרד (1712–1719).
פרננדו השישי, מלך ספרד (1713–1759).
משרד ההגנה (ארמניה)

| --- | --- |

 מידע כללי
 מדינה:  ארמניה 
 תחום שיפוט:  ארמניה 
 תאריך הקמה:  28 בינואר 1992
 ממשלה:  ממשלת ארמניה
 שר:  סורן פפיקיאן
 תאריך כניסה:  15 בנובמבר 2021
 שמות קודמים:  ועדת ההגנה
 
משרד ההגנה (בארמנית: Հայաստանի պաշտպանության նախարարություն) הוא משרד בממשלה הארמנית, האחראי על יישום מדיניות הביטחון של ארמניה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של ארמניה, כמו גם על גיוסם בשעת הצורך. הוא מדווח ישירות לראש הממשלה ולנשיא המשמש כמפקד העליון של הכוחות המזוינים. ראש המטה הכללי מדווח ישירות לשר.
ב-5 בדצמבר 1991 הורתה ממשלת הרפובליקה הסובייטית הסוציאליסטית הארמנית על הקמת "ועדת ההגנה" בראשות ואזגן סרקיסיאן. ב-28 בינואר 1992 הפכה הוועדה ל"משרד ההגנה". סרקסיאן הפך לשר ההגנה הראשון של ארמניה.
סורן פפיקיאן ממפלגת החוזה האזרחי מכהן כשר ההגנה מאז 15 בנובמבר 2021.
ערך זה הוא קצרמרבנושא ארמניה. אתם מוזמנים לתרום לוויקיפדיה ו.
מקפת

ערך זה עוסק בגשושית אשר מקיפה כוכב לכת או גרם שמים אחר. אם התכוונתם למשמעות אחרת, ראו .
מקפת היא גשושית אשר מקיפה כוכב לכת או גרם שמים אחר. לעיתים נשלחת מקפת יחד עם נחתת כחלק ממשימת גשושית.
דוגמאות > אסטרואידים

NEAR Shoemaker - (הקיף את ארוס 433, נכנס למסלול ההקפה ב-14 בפברואר 2000 ובסופו של דבר נחת עליו למרות שלא תוכנן לעשות זאת.
היאבוסה -  נכנס למסלול ההקפה של האסטרואיד איטוקוואה ב-12 בספטמבר 2005.
שחר - נכנס למסלול ההקפה של האסטרואיד וסטה  ב-16 ביולי 2011 ולמסלול ההקפה של כוכב הלכת הננסי קרס ב-6 במרץ 2015.
דוגמאות > כדור הארץ

מקפת מעבורת חלל (אנ')
מעבורת החלל בוראן
סויוז
Intermediate eXperimental Vehicle (אנ')
שנג'ואו
LandSat (אנ')
דוגמאות > הירח

לונה 10 - העצם הראשון מעשה ידי אדם אשר נכנס למסלול הקפה של גרם שמימי כלשהו
אקספלורר 33
לונר אורביטר 1
לונה 11
לונה 12
לונר אורביטר 2
לונר אורביטר 3
לונר אורביטר 4
אקספלורר 35
לונר אורביטר 5
לונה 14
לונה 19
אקספלורר 49
לונה 22
היטן
קלמנטיין
לונר פרוספקטור
מקפת לסקר הירח
סמארט-1
סלן
צ'אנג-אה 1
צ'אנג-אה 2
צ'אנדריאן 1
GRAIL
דוגמאות > מאדים

מארינר 9 - החללית הראשונה אשר מצליחה להיכנס למסלול הקפה סביב כוכב לכת כלשהו
מארס 2
מארס 3
מארס 5
ויקינג 1
ויקינג 2
מארס גלובל סרוויור
מארס אודיסיי 2001
מארס אקספרס
מקפת לסקר מאדים
Mars Orbiter Mission
MAVEN
מקפת שיירי הגז אקסו מארס
דוגמאות > נוגה

ונרה 9 - החללית הראשונה שהצליחה להיכנס למסלול הקפה סביב כוכב הלכת נוגה.
ונרה 10
Pioneer Venus Orbiter
ונרה 15
ונרה 16
מגלן
ונוס אקספרס
דוגמאות > חמה

מסנג'ר
דוגמאות > צדק

גלילאו
ג'ונו
דוגמאות > שבתאי

קאסיני
דוגמאות > השמש

הליוס (אנ')
International Cometary Explorer (אנ')
יוליסס
WIND (אנ')
SOHO
ACE (אנ')
ג'נסיס
STEREO (אנ')
ראו גם

נחתת (גשושית)
גשושית
לוויין
משרד ההגנה (בוסניה והרצגובינה)

| --- | --- |


 מידע כללי
 מדינה:  בוסניה והרצגובינה 
 תחום שיפוט:  בוסניה והרצגובינה 
 תאריך הקמה:  2004
 ממשלה:  ממשלת בוסניה והרצגובינה
 שר:  זוקאן חלס
 תאריך כניסה:  25 בינואר 2023
 מטה מרכזי:  מפקדת המצב על שם פראנץ יוזף 
 שמות קודמים:  משרד ההגנה (רפובליקה סרפסקה) משרד ההגנה של הקהילה הקרואטית של הרצג-בוסניה
 www.mod.gov.ba
 קואורדינטות:  43°51′23″N 18°24′48″E﻿ / ﻿43.85633333°N 18.41322222°E﻿ / 43.85633333; 18.41322222
 he
 
משרד ההגנה (בסרבו-קרואטית: Министарство одбране) הוא משרד בממשלת בוסניה והרצגובינה, האחראי על יישום מדיניות הביטחון של בוסניה והרצגובינה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של בוסניה והרצגובינה, כמו גם על גיוסם בשעת הצורך. הוא מדווח ישירות לראש הממשלה. ראש המטה המשותף של הכוחות המזוינים מדווח ישירות לשר.
ב-1992 הכריזה בוסניה והרצגובינה על עצמאות מיוגוסלביה, והקימה ממשלה עצמאית. מוניב ביסיץ' מונה לשר ההגנה הראשון של המדינה. במקביל, הוקמו שני משרדי הגנה נוספים ברחבי הארץ משרד ההגנה של רפובליקה סרפסקה, ומשרד ההגנה של הקהילה הקרואטית של הרצג-בוסניה. ב-1995, בעקבות החתימה על הסכם דייטון, סופח הצבא הקרואטי של הרצג-בוסניה לתוך הצבא של בוסניה והרצגובינה, ומשרד ההגנה הקרואטי אוחד עם משרד ההגנה של בוסניה והרצגובינה. ב-2005 פורקו גם הכוחות המזוינים של רפובליקה סרפסקה ואוחדו לתוך הצבא של בוסניה והרצגובינה.
זוקאן חלס מהמפלגה הסוציאל-דמוקרטית מכהן כשר ההגנה מאז 25 בינואר 2023.
מריה לואיסה, נסיכת ספרד

מריה לואיסה, נסיכת ספרד (בספרדית: María Luisa de Borbón; 24 בנובמבר 1745 - 15 במאי 1792) הייתה אשתו של לאופולד השני, קיסר האימפריה הרומית הקדושה.
ביוגרפיה

מריה לואיסה נולדה בנאפולי ב-24 בנובמבר 1745, לקרלוס השלישי, מלך ספרד, ומריה אמליה מסקסוניה, בתו של אוגוסט השלישי, מלך פולין ומריה יוזפה, ארכידוכסית אוסטריה.
ב-16 בפברואר 1764 התחתנה מריה לואיסה על ידי שליח עם לאופולד, ארכידוכס אוסטריה, בנו של פרנץ הראשון, קיסר האימפריה הרומית הקדושה ומריה תרזה, וב-5 באוגוסט 1764 מומשו הנישואים באינסברוק. לאחר מותו של פרנץ הראשון בשנת 1765, ירש בעלה לאופולד את הדוכסות הגדולה של טוסקנה, ובני הזוג עברו לפירנצה שם גרו 25 שנה. בשנת 1790 מת גיסה יוזף השני, קיסר האימפריה הרומית הקדושה, ובעלה הוכתר לקיסר האימפריה הרומית הקדושה, ולכן עברה המשפחה לווינה.
ב-1 במרץ 1792 מת בעלה לאופולד, ושלושה חודשים לאחר מכן ב-15 במאי מתה מריה לואיסה.
משפחתה

ללאופולד השני ולמריה לואיסה היו 16 ילדים:
מריה תרזה (1767–1827)
פרנץ (1768–1835)
פרדיננד (1769–1824)
מריה אנה (1770–1809)
קרל (1771–1847)
אלכסנדר לאופולד (1772–1795)
אלברכט יוהאן יוזף (1773–1774)
מקסימיליאן יוהאן יוזף (1774–1778)
יוזף אנטון (1776–1847)
מריה קלמנטינה (1777–1801)
אנטון (1779–1835)
מריה אמליה (1780–1798)
יוהאן (1782–1859)
ריינר (1783–1853)
לודוויג (1784–1864)
רודולף (1788–1831)
מרי מורה

מרי מורה (באנגלית: Mary Moraa; נולדה ב-15 ביוני 2000) היא אתלטית קנייתית, אלופת העולם (בודפשט 2023) בריצת 800 מטר.
ביוגרפיה

מורה נולדה בקניה.
ביוגרפיה > 2019

באליפות העולם שנערכה בדוחה שבקטר בשנת 2019 סיימה מורה במקום 11 בריצת שליחים משולב 4x400 מטר בתוצאה של 3:17.09 דקות.
ביוגרפיה > 2021

באולימפיאדת טוקיו (2020) סיימה מורה במקום 15 בריצת 800 מטר בתוצאה של 2:00.47 דקות.
ביוגרפיה > 2022 > מדליית ארד באליפות עולם

באליפות העולם שנערכה ביוג'ין, אורגון, ארצות הברית ב-24 ביולי 2022 זכתה במדליית ארד בריצת 800 מטר בשיא אישי חדש של 1:56.71 דקות, אחרי אתינג מו מארצות הברית (1:56.30 דקות) וקילי הודג'קינסון מהממלכה המאוחדת (1:56.38 דקות).
ביוגרפיה > 2023 > אלופת העולם

באליפות העולם שנערכה בבודפשט שבהונגריה באוגוסט זכתה מורה במדליית זהב בריצת 800 מטר בשיא אישי חדש של 	
1:56.03 דקות, לפני קילי הודג'קינסון (1:56.34 דקות) ואתינג מו (1:56.61 דקות).
שיאים אישיים > אצטדיון

ריצת 800 מטר: 1:56.03 דקות (2023)
מריה לואיזה, נסיכת בורבון-פארמה

מריה לואיזה, נסיכת בורבון-פארמה לבית בורבון (באיטלקית: Maria Luisa di Borbone-Parma, Principessa di Bulgaria, בבולגרית: Мария-Луиза Бурбон-Пармска, българска княгиня‏; 17 בינואר 1870, רומא, מדינת האפיפיור – 31 בינואר 1899, סופיה, נסיכות בולגריה) הייתה נסיכה רעייה של בולגריה בין השנים 1893–1899.
ביוגרפיה

מריה לואיזה נולדה ב-17 בינואר 1870 ברומא, לרוברטו הראשון, דוכס פארמה ולרעייתו הראשונה, מריה פיה, נסיכת בורבון-שתי הסיציליות, בתם של פרננדו השני, מלך שתי הסיציליות ומריה תרזה, ארכידוכסית אוסטריה. מריה לואיזה הייתה הבכורה מתוך 12 ילדים, ובשנת 1882, נפטרה אמה של מריה לואיזה במהלך לידה. ב-20 באפריל 1893 התחתנה מריה לואיזה בנישואים פוליטיים לפרדיננד הראשון, נסיך בולגריה, ממנו נולדו לה 4 ילדים. נישואי השניים לא היו מוצלחים, והיו להם הרבה מריבות במהלך חייהם.
ב-31 בינואר 1899 מתה מריה לואיזה מיד לאחר לידת בתה נדז'דה, ונקברה בקתדרלה על שם לואי הקדוש בפלובדיב.
משפחתה

ב-20 באפריל 1893 התחתנה מריה לואיזה עם פרדיננד הראשון, מלך בולגריה, ממנו נולדו לה 4 ילדים:
בוריס השלישי, מלך בולגריה (1894–1943), התחתן עם ג'ובאנה מאיטליה, מלכת בולגריה
קיריל, נסיך בולגריה (1895–1945)
אבדוקיה, נסיכת בולגריה (1898–1985)
נדז'דה, נסיכת בולגריה (1899–1958), התחתנה עם אלברכט אויגן, דוכס וירטמברג
משוואת קפלר

הפתרונות למשוואת קפלר בעבור חמש ערכי אקסצנטריות שונים בין 0 ל-1.
במכניקה מסלולית, משוואת קפלר קושרת בין תכונות גאומטריות שונות של מסלולו של גוף הנתון להשפעת כוח מרכזי.
המשוואה נגזרה לראשונה על ידי יוהאנס קפלר ב-1609 בפרק 60 של ספרו אסטרונומיה חדשה, בעוד שבכרך החמישי של ספרו "הצגה של אסטרונומיה קופרניקאית" (1621) הוא הציע גם תהליך איטרטיבי לפתרונה. המשוואה מילאה תפקיד חשוב בהיסטוריה של הפיזיקה והמתמטיקה, במיוחד במכניקה שמיימית.
רקע: שלוש האנומליות

האנומליה הממוצעת היא היחס השברי בין הזמן שחלף מרגע אפס מסוים לבין זמן המחזור של תנועת הגוף במסלולו האליפטי, והיא מבוטאת כזווית היחסית לשבר זה. היא שווה לזווית שהיה מכסה הרדיוס הווקטור של גוף דמיוני שנע במסלול מעגלי עם אותו זמן המחזור כמו של המסלול האליפטי הנתון (מעגל עם קוטר השווה לאורך הציר הראשי של המסלול האליפטי הנתון). המהירות הזוויתית הממוצעת של הגוף היא:
ולכן האנומליה הממוצעת היא:
מה שנותן את הזווית שיוצר הרדיוס וקטור בזמן t עם זה שברגע  t=\tau .
האנומליה האמיתית לעומת זאת, היא פרמטר זוויתי אמיתי שמגדיר את המיקום של הגוף במסלול קפלרי. היא מוגדרת כזווית בין כיוון הפריאפסיס ובין המיקום הנוכחי של הגוף, כפי שהיא נמדדת במוקד הראשי של האליפסה (הנקודה סביבה הגוף חג). היא מסומנת בדרך כלל באחת מהאותיות v,θ או f.
האנומליה האקסצנטרית היא גודל שימושי בניתוח התנועה הרדיאלית (כלומר ניתוח השינוי ברדיוס התנועה שלו) של גוף המצוי בתנועה מסלולית. זהו פרמטר זוויתי המוגדר כך:
כאשר x ו-y הן הקואורדינטות של מיקום הגוף במסלול במערכת צירים שממורכזת במרכז האליפסה (לא במוקד שלה). זו למעשה הזווית שיוצר רדיוס מסוים של מעגל ברדיוס a (כאשר a הוא חצי הציר הראשי) עם כיוון הציר הראשי של המסלול, כאשר הרדיוס המסוים הוא זה שחותך את האנך לציר הראשי המורד מהנקודה ששיעוריה (x,y) בנקודה שנמצאת על שפת המעגל (ראו איור). אינטואיטיבית, אם מפרשים את התנועה המסלולית של הגוף כתנועה הרמונית הן בציר x והן בציר y (הפרש המופע בין התנועות בשני הצירים הוא  \pi /2), אז האנומליה האקצנטרית היא המופע של תנועת הגוף באחד הצירים. כדי להבין את הקשר שלה לתנועה הרדיאלית של הגוף במערכת קוארדינטות שממורכזת במוקד האליפסה, נעזר במשפט פיתגורס כדי לחשב את אורך הקטע FP (הרדיוס וקטור):
לכן, הרדיוס (המרחק מהמוקד לנקודה P) קשור לאנומליה האקסצנטרית לפי הנוסחה:
אילו הגוף באמת היה נע בפוטנציאל הרמוני, את נוסחה זו ניתן היה לפרש כאילו הגוף מבצע תנודה רדיאלית הרמונית עם רדיוס ממוצע a, משרעת תנודה ae ומופע תנודה E. הגדרת האנומליה האקצנטרית שואבת השראה מן הדימוי הזה.
המשוואה

משוואת קפלר היא:
כאשר M היא האנומליה הממוצעת, E היא האנומליה האקסצנטרית, ו-e היא האקסצנטריות. כיוון שהאנומליה הממוצעת יחסית לזמן שחלף מרגע ייחוס מסוים, ואילו האנומליה האקסצנטרית קובעת את מיקום הגוף במסלולו, משוואת קפלר למעשה קושרת בין מיקומו במסלול של העצם הנע לבין הזמן. את האנומליה הממוצעת ניתן לחשב לפי החוק השלישי של קפלר, שקובע כי זמן המחזור תלוי רק באורך הציר הראשי של האליפסה, בהתאם ליחס הפרופורציה  T^{2}\propto a^{3}.
האנומליה האקסצנטרית E היא שימושית בחישוב המיקום של נקודה שנעה במסלול קפלרי. אם למשל, הגוף חולף על פני הנקודה הקרובה ביותר למוקד (אשר הקואורדינטות שלה הן (x = a(1-e ו-y = 0 ) בזמן t = t0, אז כדי למצוא את המיקום בכל זמן נתון, יש לחשב תחילה את האנומליה הממוצעת M מהזמן ומהתנועה הממוצעת n לפי הנוסחה
(M = n(t − t0, לאחר מכן יש לפתור את משוואת קפלר כדי לקבל את E, ולבסוף לחשב את הקואורדינטות ממנה:
כאשר a הוא חצי הציר הראשי ו-b הוא חצי הציר המשני.
משוואת קפלר היא משוואה טרנסצנדנטית מפני שפונקציית הסינוס היא פונקציה טרנסצנדנטית, ופירוש הדבר הוא שאם E הוא הנעלם, אז לא קיים לו פתרון אלגברי. אנליזה נומרית ופיתוחים לטורים אינסופיים נדרשים באופן כללי כדי לקרב את E.
גזירת המשוואה

כדי לגזור את המשוואה, נתחיל מהקשר בין אורך הרדיוס וקטור (שמחבר נקודה על המסלול עם מוקד האליפסה) לאורך הציר הראשי, האקסצנטריות והאנומליה האקסצנטרית:
גזירת הביטוי לפי הזמן נותנת:
מצד שני, לפי משוואת האליפסה במערכת קואורדינטות גליליות הממורכזת באחד המוקדים, אורך הרדיוס וקטור מקיים:
כאשר  \theta  היא זווית האנומליה האמיתית. גזירת הביטוי האחרון לפי הזמן נותנת:
מחוק השטחים השווים נקבל:  r^{2}\theta '=na^{2}{\sqrt {1-e^{2}}}, כאשר n היא המהירות הזוויתית הממוצעת  {\frac {2\pi }{T}}, ולכן:
השוואת הביטוי הזה עם הביטוי הראשון ל-'r נותנת:
מההגדרה של האנומליה האקסצנטרית נובע:
או:
אולם  r=a(1-cosE), ולכן ביטוי זה שקול ל-:
אינטגרציה לפי הזמן של הביטוי הזה נותנת:
מכיוון ש-E = 0 ברגע שהגוף נמצא בנקודה הקרובה ביותר מקבלים לבסוף את משוואת קפלר:
ראו גם

חוקי קפלר
בעיית קפלר
בעיה דו-גופית
האנומליה האקסצנטרית של הנקודה P היא הזווית E. מרכז האליפסה הוא בנקודה C והמוקד שלה הוא בנקודה F. האנומליה האמיתית היא הזווית f שבאיור.
מריה לואיזה, נסיכת הנובר

מריה לואיזה, נסיכת הנובר (בגרמנית: Marie Louise von Hanover; ‏11 באוקטובר 1879 – 31 בינואר 1948) הייתה נכדתם של גאורג החמישי, מלך הנובר וכריסטיאן התשיעי, מלך דנמרק, ואשתו של מקס פון באדן.
ביוגרפיה

מריה לואזה נולדה ב-11 באוקטובר 1879 בגמונדן, לארנסט אוגוסט, נסיך הכתר של הנובר ולתירה, נסיכת דנמרק, בתם של כריסטיאן התשיעי, מלך דנמרק ולואיזה, נסיכת הסן-קאסל. מריה לואיזה הייתה בת דודתם של ג'ורג' החמישי, מלך הממלכה המאוחדת, ניקולאי השני, קיסר רוסיה, כריסטיאן העשירי, מלך דנמרק, הוקון השביעי, מלך נורווגיה, וקונסטנטינוס הראשון, מלך יוון.
ב-10 ביולי 1900 התחתנה מריה לואיזה עם מקסימיליאן, נסיך באדן, ממנו נולדו לה שני ילדים. באוקטובר 1918 מונה בעלה מקס לקנצלר גרמניה, וב-9 בנובמבר אותה שנה התפטר, וסלל את הדרך להקמת רפובליקת ויימאר. בשנת 1928 מת גיסה פרידריך השני, הדוכס הגדול של באדן, ובעלה הפך לראש בית צרינגן. בשנת 1929 מת בעלה מקס, ובנה ברטהולד, מרקיז באדן ירש את תאריו.
ב-31 בינואר 1948 מתה מריה לואיזה בביתה בזאלם, והיא בת 68 שנים.
משפחתה

ב-10 ביולי 1900 התחתנה מריה לואיזה עם מקסימיליאן, נסיך באדן, ממנו נולדו לה שני ילדים:
מריה אלכסנדרה, נסיכת באדן (1902–1944), התחתנה עם וולפגנג, נסיך הסן
ברטהולד, מרקיז באדן (1906–1963), התחתן עם תאודורה, נסיכת יוון ודנמרק
משפט תלמי

מרובע שניתן לחסום במעגל
בגאומטריה אוקלידית, משפט תַּלְמַי מתאר קשר בין ארבע הצלעות של מרובע החסום במעגל לבין אלכסוני המרובע. המשפט קרוי על שמו של המתמטיקאי והאסטרונום היווני בן המאה השנייה, פטולמאוס קלאודיוס המוכר בקצרה בשם תַלְמַי.
ניסוח המשפט: אם במרובע ABCD  סכום זוג זוויות נגדיות אחד שווה לסכום הזוג השני,
 כלומר:  \angle A+\angle C=\angle B+\angle D, 

אז:  {\overline {AC}}\cdot {\overline {BD}}={\overline {AB}}\cdot {\overline {CD}}+{\overline {BC}}\cdot {\overline {AD}}
מכיוון שכל מרובע המקיים  \angle A+\angle C=\angle B+\angle D ניתן לחסום במעגל,
הרי שאת המשפט ניתן לנסח גם באופן הבא: 
בכל מרובע ציקלי, סכום מכפלת הצלעות הנגדיות שווה למכפלת האלכסונים.

המשפט ההפוך נכון גם הוא: כל מרובע שסכום מכפלת צלעותיו הנגדיות שווה למכפלת אלכסוניו, ניתן לחסום במעגל.
הוכחה

יהי ABCD כך ש  \angle A+\angle C=\angle B+\angle D
נחסום את המרובע במעגל.
בניית עזר: נקצה ישר מקודקוד B החותך את הצלע AC בנקודה K כך ש  \angle ABK=\angle CBD (במקרה הפרטי של ריבוע הישר מתלכד עם האלכסון).
\angle BAC=\angle BDC, כיוון שהן זוויות היקפיות הנשענות על אותה הקשת  {\widehat {BC}}.
משני הסעיפים הקודמים, נובע כי המשולשים AKB, DCB דומים, ולכן  {\frac {AK}{AB}}={\frac {CD}{BD}}
\angle ACB=\angle ADB, כיוון שהן זוויות היקפיות הנשענות על אותה הקשת  {\widehat {AB}}.
מבניית העזר,  \angle ABK=\angle CBD. כמו -כן  \angle ABD=\angle ABK+\angle KBD ו-  \angle CBK=\angle CBD+\angle KBD, ולכן  \angle ABD=\angle CBK.
משני הסעיפים הקודמים, נובע כי המשולשים KBC, ABD דומים, ולכן  {\frac {CK}{BC}}={\frac {DA}{BD}}
מאחר ש -AK/AB = CD/BD ו- CK/BC = DA/BD, אזי:
AK·BD = AB·CD ו- CK·BD = BC·DA;
נחבר את שני השוויונות הנ"ל ונקבל: AB·CD + BC·DA = (AK+CK)·BD ;
אבל AK+CK = AC ולכן AC·BD = AB·CD + BC·DA. מ.ש.ל.
אי-שוויון תלמי והכיוון ההפוך למשפט

כל מרובע ABCD מקיים את אי-השוויון  {\overline {AB}}\cdot {\overline {CD}}+{\overline {BC}}\cdot {\overline {DA}}\geq {\overline {AC}}\cdot {\overline {BD}}. שוויון מתקיים אם ורק אם ניתן לחסום את המרובע במעגל.
ראו גם

משפט סימסון
מבנה ההוכחה של משפט תלמי
מרובע שלא ניתן לחסום במעגל
מריה לואיזה שרלוטה, נסיכת הסן-קאסל

מריה לואיזה שרלוטה, נסיכת הסן-קאסל (בגרמנית: Marie Luise Charlotte von Hessen-Kassel, ‏9 במאי 1814 - 28 ביולי 1895), הייתה אשתו של פרידריך אוגוסט, נסיך אנהלט-דסאו וחמותו של אדולף, הדוכס הגדול של לוקסמבורג.
ביוגרפיה

מריה לואיזה שרלוטה נולדה בקופנהגן ב-9 במאי 1814, לוילהלם, נסיך הסן-קאסל ולואיזה שרלוטה, נסיכת דנמרק, נכדתו של פרדריק החמישי, מלך דנמרק. בשנת 1817 נולדה אחותה לואיזה, נסיכת הסן-קאסל, שלימים התחתנה עם כריסטיאן התשיעי, מלך דנמרק.
ב-11 בספטמבר 1832 התחתנה מריה לואיזה שרלוטה באופנבך, עם פרידריך אוגוסט, נסיך אנהלט-דסאו, נכדו של לאופולד השלישי, דוכס אנהלט-דסאו, ואחיו של לאופולד הרביעי, דוכס אנהלט, ממנו נולדו לה 3 ילדים.
בשנת 1864 מת בעלה פרידריך אוגוסט, וב-28 ביולי 1895 מתה מריה לואיזה שרלוטה בלנגריס.
משפחתה

ב-11 בספטמבר 1832 התחתנה מריה לואיזה שרלוטה עם פרידריך אוגוסט, נסיך אנהלט-דסאו, ממנו נולדו לה 3 ילדים:
אדלהייד-מריה, נסיכת אנהלט-דסאו (1833–1916), התחתנה עם אדולף, הדוכס הגדול של לוקסמבורג
בתילדיס, נסיכת אנהלט-דסאו (1834–1906), התחתנה עם וילהלם, נסיך שאומבורג-ליפה
הילדה שרלוטה, נסיכת אנהלט-דסאו (1839–1926)
מרטין ריזנבורגר

ריזנבורגר (משמאל) והפוליטיקאי הנס זייגהוואסר חושפים ב-9 בנובמבר 1960 אבן זיכרון בגרוסה המבורגר שטראסה, המקום בו שכן בית האבות של הקהילה היהודית
מרטין ריזנבורגר (בגרמנית: Martin Riesenburger; ‏14 במאי 1896, ברלין – 14 באפריל 1965) היה רב גרמני. רבה של מזרח גרמניה לאחר מלחמת העולם השנייה.
תולדות חייו

נולד בברלין להיימן, סוחר טקסטיל מפרוסיה המערבית, ולאמליה חזקל (Chaskel), בת למשפחה מזרח אירופאית אדוקה. עוד לפני שהחל ללמוד בבית הספר החל לקחת שיעורים בפסנתר, ובהמשך אף למד בקונסרבטוריון שטרן. אחרי התיכון, למד ריזנבורגר רפואת שיניים, אך הפסיק את לימודיו במהלך מלחמת העולם הראשונה. החל ב-1918 למד בבית המדרש הגבוה למדעי היהדות בברלין פילוסופיה של הדת. במקביל הלחין, היה מורה פרטי לפסנתר, חזן ומורה הלכה.
ב-1925 נשא לאישה את לוסי קלרה לנקה (Lucie Clara Lenke, נולדה ב-1901 ונפטרה ב-1999) ממייסן. השניים נפגשו בבית האבות היהודי, שם עבדה לוסי קלרה כספרית.